CELEX: 62018CN0145
Language: el
Date: 2018-02-23 00:00:00
Title: Υπόθεση C-145/18: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 23 Φεβρουαρίου 2018 — Regards Photographiques SARL κατά Ministre de l’Action et des Comptes publics

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/40
            
         Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 23 Φεβρουαρίου 2018 — Regards Photographiques SARL κατά Ministre de l’Action et des Comptes publics
   (Υπόθεση C-145/18)
   (2018/C 161/44)
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   
      Αναιρεσείουσα: Regards Photographiques SARL
   
      Αναιρεσίβλητος: Ministre de l’Action et des Comptes publics
   
      Προδικαστικά ερωτήματα
   
   
               —
            
            
               Έχουν οι διατάξεις των άρθρων 103 και 311 της οδηγίας 2006/112/ΕΚ του Συμβουλίου, της 28ης Νοεμβρίου 2006 (1), καθώς και του μέρους Α, σημείο 7, του παραρτήματος IX της οδηγίας αυτής, την έννοια ότι, προκειμένου να μπορούν να υπαχθούν στον μειωμένο συντελεστή φόρου προστιθέμενης αξίας, οι φωτογραφίες πρέπει απλώς να έχουν ληφθεί από τον καλλιτέχνη, να έχουν εκτυπωθεί από τον ίδιο ή υπό την εποπτεία του και να έχουν υπογραφεί και αριθμηθεί, έως τριάντα το πολύ αντίτυπα, ανεξαρτήτως μεγέθους και υλικού υποστρώματος;
            
         
               —
            
            
               Σε περίπτωση καταφατικής απαντήσεως στο πρώτο ερώτημα, μπορούν εντούτοις τα κράτη μέλη να αποκλείσουν από την εφαρμογή του μειωμένου συντελεστή φόρου προστιθέμενης αξίας φωτογραφίες που δεν έχουν, επιπλέον, και καλλιτεχνικό χαρακτήρα;
            
         
               —
            
            
               Σε περίπτωση αρνητικής απαντήσεως στο πρώτο ερώτημα, ποιες άλλες προϋποθέσεις πρέπει να πληρούν οι φωτογραφίες προκειμένου να μπορούν να υπαχθούν στον μειωμένο συντελεστή φόρου προστιθέμενης αξίας; Ειδικότερα, πρέπει αυτές να έχουν καλλιτεχνικό χαρακτήρα;
            
         
               —
            
            
               Πρέπει οι ανωτέρω προϋποθέσεις να ερμηνεύονται κατά τρόπο ομοιόμορφο εντός της Ευρωπαϊκής Ένωσης ή μήπως καθορίζονται από το δίκαιο κάθε κράτους μέλους, και ιδίως από τη νομοθεσία περί διανοητικής ιδιοκτησίας;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE L 347, σ. 1).